Referat fra bestyrelsesmøde onsdag den 26. februar 2020 kl. 18.30

Til stede var: Christian, Ole, Jan, Orla, Tine, Rosemarie, Annie, Mikael og Eva

Fra ejendomskontoret: Bernt

Afbud fra: Karin og Carlo

1. **Bestyrelsesforhold – lukket punkt.**
2. **Orientering – herunder personaleforhold – lukket punkt**

Bernt stadig på nedsat tid. Kasper fratrådt i prøvetiden. Benjamin ansat til de grønne områder. Thomas ansat i stedet for Peter. Bettina har opsagt sin stilling, og der søges efter en afløser. Niclas er færdiguddannet 1. april og der ansættes en ny elev Andreas fra 1. marts.

1. **Affaldssortering/økonomi.**

Det fungerer rimelig godt, men der er stadig lidt opfølgning i nogle affaldsrum. Der sker flere tømninger.

Lige nu er DAB ved at undersøge, hvorfor etageejendomme skal betale samme pris pr. lejemål som en husejer. Pris pr. lejemål pr. år er kr. 1475. Det er samme pris som en husejer.

Storskrald er stadig en kæmpe udfordring. Inden for den nærmeste tid, vil alle beboere få en elektronisk brik til storskrald, og der vil blive opsat video.

Årsagen til dette tiltag er, at der er utrolig mange udefra kommende, der smider alt mulig affald.

Belægningen på brandvejene skal følges løbende på grund af flere afhentninger af affald.

Vi har betalt for meget i vandafgift til Novafos igennem 3 år, så derfor får vi tilbagebetalt det for meget betalte.

Bernt oplyste, at de er meget opmærksomme på rotter i området, og der er opsat flere rottekasser i hele Ådalsparken.

1. **Medlemmer til HaB´s repræsentantskab**

Til repræsentantskabet den 24. marts 2020 blev ud over bestyrelsen udpeget: Knud Düring, Torben Ellekjær, Henning Knoblau og Mikael Rohde.

1. **Revideret regnskab 2018/2019 til orientering – udleveres på mødet**

Christian omdelte det reviderede regnskab. Det er HAB’s bestyrelse, der iflg. vedtægterne skal godkende dette. På næste møde kan spørgsmål vedr. regnskabet evt. stilles.

1. **Budget 2020/21 – udleveres på mødet.**

Christian omdelte budgettet, og dette skal drøftes på næste møde.

1. **Ladestandere (Orla Wadt)**

Bestyrelsen drøftede dette. 1 ladestander koster kr. 150.000 med 2 stik. Det blev aftalt at Orla arbejder videre med dette. Forudsætningen for dette forslag er, at brugerne/beboerne selv skal betale for alle udgifter, og at der også skal betales leje af evt. parkeringspladser/ladeareal.

1. **Delebiler (Orla Wadt)**

Delebiler kunne evt. stå på p-pladsen ved Kystbanen (Netto området). Dette skal ikke være en udgift for beboerne men det firma, der stiller biler til rådighed, skal betale en leje for arealet til Ådalsparken.

Orla arbejder videre med dette.

1. **Tryghed (Rosemarie Schiel).**

Rosemarie orienterede om Nabo hjælp. Knud Düring er med i Tryhedsudvalget udpeget af Hørsholm almene Boligselskab.

Det blev besluttet, at der arbejdes videre med dette, og at Tryghedsfonden evt. kan leje salen i Ådalsparken gratis. Rosemarie og Knud står for dette tiltag.

1. **Selskabslokaler.**

Der er igen kommet klager over støjgener fra selskabslokalerne, og der er nu flere i samme opgang, der har skrevet under på klagen. Eva foreslog, at DAB evt. indkalder til et opgangsmøde for en afklaring af hvor reelle støjgenerne egentlig er.

1. **Årligt afdelingsmøde 17. juni 2020 kl. 18.30**

På afdelingsmødet er følgende på valg: Carlo, Annie, Rosemarie, Jan, Tine og 2 suppleanter.

På næste møde drøftes dagsordenen til afdelingsmødet.

1. **Eventuelt**

Der er kommet en forespørgsel fra Kokkedal Kirke, om de må anvende de grønne arealer til gudstjeneste 2. pinsedag (1. juni 2020). Bestyrelsen godkendte dette.

Årets fastelavnsfest forløb godt.

DAB holder repræsentantskabsmøde 16. maj 2020.

Kommende arrangementer i Ådalsparken:

Loppemarked 2. maj

Sct. Hans den 23. juni

Fodbold uge 33

Sommerfest 15. august

Jul for børn og voksne 28. november

Ref. Eva